Albanias U19-kvinnelandslag i fotball

Albanias U19-kvinnelandslag i fotball representerer Albania i internasjonal kvinnefotball i aldergruppen under 19 år.

Historie 
Albania U19 deltok i sin første U19-EM-kvalifisering i 2013, fram mot U19-EM i fotball for kvinner 2014, men tapte alle tre kampene i kvalifiseringen med til sammen 0-20 i målforskjell. I kvalifiseringen til U19-EM i fotball for kvinner 2015 tapte de igjen alle tre kampene, med samlet målforskjell på 0-24, og de tapte igjen alle tre kampene i kvalifiseringen til U19-EM i fotball for kvinner 2016, men scoret da til sammen fire mål. 

I kvalifiseringen til U19-EM i fotball for kvinner 2017 vant de én kamp, og under kvalifiseringen til U19-EM i fotball for kvinner 2018 greide de én uavgjort. Under kvalifiseringen til U19-EM i fotball for kvinner 2019 vant de på nytt én kamp, men ble ikke kvalifisert til U19-EM. I 2019 tapte de alle tre kampene i kvalifiseringen til U19-EM i fotball for kvinner 2020.

Noen profiler 
 Desantila Koldashi - scoret begge Albanias mål i kvalifiseringen til U19-EM i fotball for kvinner 2017
 Xhilda Xhymerti - lagkaptein i to av de tre kampene under kvalifiseringen til U19-EM i fotball for kvinner 2020

EM-resultater 
 2014: ikke kvalifisert
 2015: ikke kvalifisert
 2016: ikke kvalifisert
 2017: ikke kvalifisert
 2018: ikke kvalifisert
 2019: ikke kvalifisert
 2020: ikke kvalifisert

Se også 
 Albanias kvinnelandslag i fotball

Referanser

Kilder 
 UEFA - Norges lag under U19-EM 2019

Eksterne lenker 
  hos Federata Shqiptare e Futbollit

Fotball i Albania
Albanske landslag
Kvinnelandslag i fotball